Ο **πρίγκιπας Λουδοβίκος-Ιωάννης-Μαρία ντε Λα Τρεμουάλ**, γαλλ.: *Louis Jean Marie de La Trémoïlle*, (8 Φεβρουαρίου 1910 – 9 Δεκεμβρίου 1933) ήταν Γάλλος αριστοκράτης. Ήταν 11ος δούκας τού Τουάρ, 10ος δούκας του Λα Τρεμουάλ, 13ος πρίγκιπας τού Tάραντα, 17ος πρίγκιπας τού Ταλμόντ και 17ος κόμης τού Λαβάλ .

Βιογραφία
---------

Ο γιος τού Λουδοβίκου-Καρόλου 10ου δούκα τού Τουάρ και της συζύγου του, Ελέν Πιγιέ-Βίλ (κληρονόμος τού κόμη Φρεντερίκ Πιλί-Βιλ, τού Παριζιάνου τραπεζίτη που αγόρασε την ετικέτα κρασιού *Σατώ Μαργκώ* το 1879), ο Λα Τρεμουάλ ήταν μέλος του 1ου συντάγματος των *κυνηγών της Αφρικής*, ενός συντάγματος τού γαλλικού στρατού.

Σκοτώθηκε σε μία πυρκαγιά στο κτήμα τού Λεάντερ Τζ. ΜακΚόρμικ στο Γουάιτσερτς, Χάμσαϊρ, Αγγλία, σε ηλικία 23 ετών.  Μερικοί σημείωσαν εκείνη την εποχή, ότι ο μυστηριώδης θάνατός του από φωτιά στην Αγγλία προκάλεσε το μαρτύριο στα χέρια των Άγγλων της Ιωάννας της Αρκ πέντε αιώνες νωρίτερα, η οποία είχε προδοθεί από τον πρόγονο τού νεαρού δούκα, Γεώργιο ντε Λα Τρεμουάλ, ιδρυτή της περιουσίας τού Οίκου των Λα Τρεμουάλ.  Απεβίωσε άγαμος και δεν άφησε γνωστούς απογόνους.

Οικογένεια
----------

Αν και το *Almanach de Gotha* τού 1944 αναφέρει ότι διάδοχός του ως 14ος δούκας τού Τουάρ ήταν η μεγαλύτερη από τις τέσσερις αδελφές του, η πριγκίπισσα Καρλόττα (1892–1971),  το *Genealogisches Handbuch des Adels* τού 1991 δεν το αναφέρει,  καθώς η απόφαση τού 1959 των γαλλικών δικαστηρίων αποφάνθηκε ότι οι κληρονομικοί τίτλοι μπορούν να μεταδίδονται μόνο "από άνδρα σε άνδρα" στο "σύγχρονο δίκαιο".  (Η αρχική παραχώρηση τού δουκάτου, τον Ιούλιο τού 1563 από τον Κάρολο Θ΄, όριζε ότι ήταν κληρονομικό τόσο από άνδρες όσο και από γυναίκες διαδόχους, αν και όταν αναβιβάστηκε σε *τίτλο ευγενίας* από τον βασιλιά Ερρίκο Δ΄ το 1599, το δίπλωμα τίτλου περιόριζε τη διαδοχή τού τίτλου —αλλά όχι το δουκάτο— στους άρρενες κληρονόμους). 

Ο ανιψιός τού δούκα, Ιωάννης-Κάρολος Λαμοράλ, ως μοναχογιός της μεγαλύτερης αδελφής του, πρόσθεσε το *ντε Λα Τρεμουάλ* στο δικό του πριγκιπικό επίθετο στο βασίλειο τού Βελγίου ως "πρίγκιπας τού Λιν - ντε Λα Τρεμουάλ" στις 20 Δεκεμβρίου 1934.  Ο μόνος γιος τού τελευταίου, Ιωάννης-Κάρολος, φέρει τον ίδιο τίτλο και όνομα.

Παραπομπές
----------

1. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. 170454050.
2. 1 2  *GeneaStar*. delouis10.
3. 1 2  Almanach de Gotha, *La Trémoïlle*. Justus Perthes, 1944, p.463. French.
4. 1 2  Associated Press (10 December 1933). «DUKE AND OFFICER DIE IN ENGLISH FIRE; Last of Old French Line of La Tremoille Perishes as Home of L.J. McCormick Burns. LEAP IS FATAL TO BRITON Capt. Rodney Was Aiding Wife Seattle Girl, Who Is Hurt -- Hosts Give Alarm in Night. FRENCH DUKE DIES IN ENGLISH BLAZE». *The New York Times*.. Ανακτήθηκε στις 13 November 2020.
5. ↑  «Duke Last of Direct Male Line». *New York Times*. 1933-12-10.
6. 1 2 3  Genealogisches Handbuch des Adels, Furstlicher Hauser Bande XIV, C.A. Starke Verlag, *Ligne*, Limburg, 1991, pp. 498-499. German.
7. ↑  Heraldica.org, Francois Velde, *Nobility and Titles in France*, 18 June 2008, retrieved 3 April 2011
8. ↑  Pere Anselme, *Histoire de la Maison Royale de France et des Grands Officiers de la Couronne*, Editions du Palais Royal, Paris, 1967. *Chapitre V: Thouars Duché-Pairie*, p. 145. French.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 26146574886838150927
* ISNI: 0000 0004 5961 2124
* BNF: cb170454050 (data)

 |

 |